কিভাবে গুজব শনাক্ত হবে জানতে চাইলে তারানা হালিম বলেন, ‘‘কোনো এলাকায় কোনো গুজব ফেসবুকসহ সোশ্যাল মিডিয়ায় পাওয়া গেলে ওই এলাকার সংশ্লিষ্ট থানার ওসিদের ঘটনাস্থলে পাঠানো হবে এবং তাঁরা পরিদর্শন করে মন্ত্রণালয়কে ওই গুজব সম্পর্কে তথ্য দেবেন৷ ওই তথ্য যাচাই করতে গোয়েন্দাদের কাছ থেকেও তথ্য নেয়া হবে৷ পরে তথ্য মন্ত্রণালয় থেকে বিটিআরসি'কে ওইসব পেজ, লিংক বন্ধ করার জন্য অনুরোধের পাশাপাশি গণমাধ্যমকেও জানানো হবে৷''